“ทองไทย” เช้านี้ราคาคงที่ ทองคำแท่ง ขายออกบาทละ 27,750 รูปพรรณ 28,250
“ทองไทย” เปิดตลาดเช้านี้ราคาคงที่ ทองคำแท่ง ขายออกบาทละ 27,750 รูปพรรณ 28,250 ผู้เชี่ยวชาญแนะจับตาเลือกตั้ง ปธน.สหรัฐฯ 3 พ.ย.นี้ คาดส่งผลราคาทองคําผันผวน
“ทองไทย” เปิดตลาดเช้านี้ราคาคงที่ ทองคำแท่ง ขายออกบาทละ 27,750 รูปพรรณ 28,250 ผู้เชี่ยวชาญแนะจับตาเลือกตั้ง ปธน.สหรัฐฯ 3 พ.ย.นี้ คาดส่งผลราคาทองคําผันผวน
2 พ.ย. 2563

สมาคมค้าทองคำ รายงานราคาทอง (96.5%) วันนี้ (2 พ.ย.63) เมื่อเวลา 09.20 น.ที่ผ่านมา ราคาคงที่ไม่เพิ่มไม่ลด เมื่อเทียบกับประกาศราคาซื้อขายครั้งเดียวของวันเสาร์ ที่ราคาปรับขึ้น 100 บาท  ส่วนสัปดาห์ที่ผ่านมาราคาทองในประเทศปรับลดลงรวม 450 บาท
โดยราคาทองคำแท่งวันนี้ รับซื้ออยู่ที่บาทละ 27,650.00 บาท ขายออกที่ราคาบาทละ 27,750.00 บาท
ทองรูปพรรณ รับซื้ออยู่ที่ราคาบาทละ 27,151.56 บาท ขายออกที่บาทละ 28,250.00 บาท
ราคาทองคำ Spot เช้านี้เคลื่อนไหวที่บริเวณ 1,882 ดอลลาร์ หลังจากปิดตลาดเมื่อวันศุกร์ที่ผ่านมาฟื้นตัวขึ้น 11.9 ดอลลาร์  ที่ระดับ 1,879.9 ดอลลาร์ โดยเป็นการฟื้นตัวขึ้นทางเทคนิค หลังจากราคาทองร่วงลงติดต่อกัน 2 วันทำการก่อนหน้านี้ และนอกจากนี้ยังมีแรงซื้อทองคำในฐานะสินทรัพย์ปลอดภัยท่ามกลางความวิตกเกี่ยวกับผลกระทบทางเศรษฐกิจที่เกิดจากโรคโควิด-19 ที่แพร่ระบาดเพิ่มขึ้นทั่วโลก พร้อมคาดว่าสัปดาห์นี้ทองคำผันผวนตามการเลือกตั้งปธน.สหรัฐ และตัวเลขเศรษฐกิจสำคัญ